Ligurian:
# Ansermo Roveda (1972)

Scrittô e studioso de lettiatua e tradiçioin popolare, o l’à scrito in italian unna vinteña de libbri pe-i figgeu, quarchidun premmiou e traduto à l’estranxeo; o l’é professô à contræto de Scenezzatua II (Analixi de struttue narrative e elementi de scrittua creativa) à l’ISIA de Urbin e viçedirettô de revista _Andersen_. Nasciuo inte unn’epoca che o zeneise o l’ea vegnuo à ëse unna lengua, comm’o ghe dixe lê, «da bòcce e da carte, da òrto e da ballon, da tacchi e mocchettæ», ma sponciou da-a neçescitæ de deuviâ unna parlâ ch’a foïse «fortemente sò, e into mæximo tempo unna lengua universâ, istòrica, fæta co-e vitte de chi vitte o l’aiva visciuo», o l’à dovuo studiâsela con giamin, à partî pròpio da-i «rafataggi», i avansi da lengua che n’à lasciou e generaçioin che l’é visciuo avanti niatri. In sciâ fin, gh’ea da attrovâ un ponto de incontro fra unna tradiçion antiga e a modernitæ co-e sò desfie, che no se peu fâ mostra de no veddile, de mainea che a primma a ne segge revitalizzâ e a segonda umanizzâ, vivificâ da-a memöia e da l’espeiensa do passou. Ben de sovente o Roveda, co-e seu liriche, o s’appossa inte un mondo mediterraneo e soâ – donde un zeneise ascì o porrieiva attrovâseghe ben – co-a speransa de dâ neuva vitta a-e nòstre tradiçioin in arrembâse à quelle di pòpoli che ne s’assomeggian, unn’opeaçion de za stæta tentâ à seu mòddo da-o Giulian Balestrê e da-o De André: un viægio inta Galiçia ciufito che à Romma ò à Tòkio, un regòrdo da Amalia Rodriguez, a çitaçion da-o Buttitta, s’attreuvan in sce st’itineräio pscicològico e letteräio, tanto che e poexie d’attualitæ pan che fan parte torna de quella tradiçion de impegno çivile, ch’a l’é tipica da lettiatua zeneise.

English translation:
# Anselmo Roveda (1972)

He is a writer and scholar of popular literature and traditions. He has written over 20 books for children in Italian, some of them award-winning and translated abroad. He is adjunct professor of Screenplay II (Analysis of Narrative Structures and Elements of Creative Writing) at ISIA in Urbino and assistant director of the magazine _Andersen_. Born at a time when Genoese had become a language, as he puts it, “of bocce and cards, of vegetable gardens and football, of swearing and mottos”, but driven by the need to use a idiom that was “strongly his own, and at the same time a universal, historical language, made from the lives of those who had lived”, he had to study it laboriously, starting precisely from the “rafataggi”, the leftovers of the language that the generations who lived before us have left us. In short, it was about finding a meeting point between an ancient tradition and modernity with its challenges, which cannot be ignored, so that the former is revitalized by it and the latter humanized, enlivened by the memory and experience of the past. Very often Roveda, with his lyrics, immerses himself in a sunny Mediterranean world – where even a Genoese could find himself – with the hope of giving new life to our traditions by leaning on those of peoples who are related to us, an operation already attempted in their own way by Giuliano Balestreri and De André: a trip to Galicia, Rome or Tokyo, a recollection of Amalia Rodrigues, a quotation from Buttitta are found on this psychological and literary journey, while the topical poems again fall within that tradition of civic engagement, which is typical of literature in Genoese.